Situasie 'nogal sleg', gee Cyril toe | Netwerk24
Situasie 'nogal sleg', gee Cyril toe
Deur Jenni Evans, News24 15 September 2019 21:07
Die jongste misdaadstatistieke wys die situasie in Suid-Afrika is "nogal sleg", het pres. Cyril Ramaphosa Sondag in Johannesburg gesê.
"Ons kan nie 'n wettelose land wees nie. Ons kan nie 'n land wees waar wetteloosheid sommer net so gebeur nie, waar almal doen net wat hulle wil nie," het Ramaphosa aan die Johannesburgse ANC-takke gesê.
"Ons moet nou 'n streep trek. Die wet van die Republiek van Suid-Afrika moet gehoorsaam word deur almal wat in hierdie land woon," het hy gesê.
Die president het gevra vir vasberade optrede teen misdaad.
"Met die misdaadstatistieke wat uitgekom het, het ons gesien dat die situasie in ons land eintlik nogal sleg is."
Ramaphosa het 'n beroep op afgevaardigdes gedoen om met 'n plan teen geslagsgegronde geweld vorendag te kom. Hy sal Woensdag 'n gesamentlike sitting van die parlement oor dié onderwerp toespreek.